Un jandarm s-a trezit cu peste 1,6 milioane de lei în cont, în ziua de salariu. "Ce de bani! Într-o lună îți cumperi Lamborghini"
Sute de jandarmi de la o unitate din București nu și-au primit salariile în ziua plății din cauza unei erori. Surse din Jandarmerie au declarat că banii au fost direcționați către un jandarm originar din Gorj, dar care muncește în Capitală, arată Gândul.ro. În locul sumei obișnuite, acesta a găsit peste 1,6 milioane de lei, echivalentul a peste 300.000 de euro.